Country Joe and the Fish

Country Joe and the Fish oli Ameerika Ühendriikide ansambel, mis viljeles psühhedeelset rokki.

Ansambel asutati 1965. aastal California osariigis Berkeleys. Country Joe and the Fish oli 1960. aastate keskel ja lõpus üks tähtsamaid San Francisco Soundi ansambleid. Suurema osa ansambli muusikast kirjutasid ansambli asutajaliikmed Country Joe McDonald ja Barry "The Fish" Melton. Ansambli laulud käsitlevad vastandkultuuri teemasid, milleks on sõjavastasus, vaba armastus ja psühhedeelikumide tarbimine. Läbi psühhedeelia ja elektroonilise muusika iseloomustas ansambli heli innovaatilised kitarrimeloodiad ja moonutatud elektriorelipõhine instrumentaalmuusika. Ansambli muusika oli oluline acid rocki arengus.

Ansambel andis esmalt välja kaks EP-d, mis pälvisid tähelepanu undergroundi tasandil. 1966. aastal sõlmis ansambel lepingu plaadifirmaga Vanguard Records. 1967. aastal andis ansambel välja debüütalbumi "Electric Music for the Mind and Body". Album sisaldas ansambli ainsat Billboardi edetabelisse jõudnud singlit "Not So Sweet Martha Lorraine" ja nende kõige eksperimentaalsemat loomingut. 1967. aasta juunis esines ansambel Monterey popfestivalil. 1967. aasta lõpus ilmus ansambli teine album "I-Feel-Like-I'm-Fixin'-to-Die". Albumi musta huumoriga satiiriline nimilaul sai nende tunnuslauluks ja on selle ajastu kõige äratuntavamaid protestilaule.Country Joe and the Fish, History. people.well.com. Vaadatud 16.1.2025 1969. aastal astus ansambel üles Woodstocki festivalil.

Ansambel lõpetas tegevuse 1970. aastal, kuid pärast seda on ansambel siiski mitmeks esinemiseks uuesti kokku tulnud ja osalenud kõikidel Woodstocki aastapäevadele pühendatud festivalidel.

 Diskograafia 
EP-d
 "Talking Issue #1: Songs of Opposition, Rag Baby" (1965)
 "Country Joe and the Fish, Rag Baby" (1966)

Stuudioalbumid
 "Electric Music for the Mind and Body" (1967)
 "I-Feel-Like-I'm-Fixin'-to-Die" (1967) 
 "Together" (1968)
 "Here We Are Again" (1969)
 "CJ Fish" (1970)
 "Reunion" (1977)

Kontsertalbumid
 "Live! Fillmore West 1969" (1994)
 "Flyin' Back Home Again (San Francisco '68)" (2020)

 Viited 

Kategooria:Ameerika Ühendriikide ansamblid